טלסקופ החלל TESS

טלסקופ החלל TESS (ראשי תיבות באנגלית של Transiting Exoplanet Survey Satellite, נקרא גם: Explorer 95 או MIDEX-7) הוא טלסקופ חלל במסגרת תוכנית אקספלורר של נאס"א המתוכנן לחפש כוכבי לכת חוץ־שמשיים לפי שיטת גילוי של ליקוי (טרנזיט) בשטח נרחב פי 400 מאשר טלסקופ החלל קפלר. ייחודיותו הוא ביכולת הגילוי של כוכבי לכת המקיפים כוכבים בהירים פי 30 עד 100, לעומת יכולת הגילוי של קפלר.

אם כי, מכיוון שהוא יצפה על כל קטע בשמיים במשך כמה שבועות בלבד בטרם יעבור לקטע הבא (בניגוד לטלסקופ החלל קפלר ש"בהה" באותו אזור בשמיים במשך כמה שנים ברצף) הוא יוכל לגלות רק אקסופלנטות קרובות מאוד לכוכב האם שלהם, קרובות עד כדי כך שמשך השנה שלהם אורך ימים ספורים. 

טלסקופ TESS שוגר על גבי טיל פאלקון 9 ב־18 באפריל 2018. נאס"א שילמה לחברה המשגרת SpaceX 87 מיליון דולר עבור השיגור ושירותים נלווים.

נכון ליולי 2023, הטלסקופ גילה 6,687  כוכבי לכת חוץ־שמשיים (מועמדים), מתוכם אושרו 360.

ראו גם 
 טלסקופ החלל גאיה

קישורים חיצוניים

 
 
 
 
 
 
 
 אתר האינטרנט הרשמי של ארכיון כוכבי הלכת החוץ-שמשיים של נאס"א

הערות שוליים

לוויינים אמריקאיים
TESS
כוכבי לכת חוץ-שמשיים